Ma nuɣal ɣer yiwudam igejdanen ad t-id-naf d Nuja, d udem n ccbaḥa, d tin yettidiren ger sin n yiḥeǧǧuǧa n tmes, ad taɣ mmi-s n xali-s i as-ḥettmen neɣ ad truḥ d yiwen yextar wul-is, ur teẓri ara ma ad teddu di lebɣi i tmetti neɣ ad teddu di lebɣi i lebɣi-s, Nuja d tin iḥemlen tilelli, tugi ad taɣ argaz i as-xtaren  ur bɣiɣ ara ad t-aɣeɣ a baba, ur bɣiɣ ara ad zewǧeɣ yid-s1, tekker-d mgal timetti, ur tefki azal i wawal n jeddi-s imi nettat d tanelmadt di tesdawit deg useggas-is wis kraḍtujjya, tugi tudert deg tmetti anda yella xdem akka,, ur xeddem ara akka, tugi ad tidir ddaw n uzaglu.